নিজস্ব প্রতিবেদন: ২০১৮ সালের সাহিত্য অকাদেমি পুরস্কার পেলেন সঞ্জীব চট্টোপাধ্যায়। বুধবার ঘোষণা হল পুরস্কার প্রাপকের নাম। শ্রীকৃষ্ণের শেষ কটা দিন উপন্যাসের জন্য সঞ্জীব চট্টোপাধ্যায় পেলেন এই পুরস্কার।  সাহিত্যের সেরা সম্মান সাহিত্য অকাদেমি পুরস্কার। দুহাজার আঠারোর সাহিত্য অকাদেমি পুরস্কার পাচ্ছেন সঞ্জীব চট্টোপাধ্যায়। শ্রীকৃষ্ণের শেষ কটা দিন উপন্যাসের জন্য তাঁর এই পুরস্কার। ২০১৬-এ প্রকাশিত হয় এই উপন্যাস। বিষয় শ্রীকৃষ্ণের জীবনের শেষ কয়েকটা দিন। আমি কত কি লিখলাম। ওমা যেই কৃষ্ণের নাম নিলাম। তিনিই করে দিলেন''।  পুরস্কারের আশা তিনি করেন না। শুধুমাত্র লেখার সঙ্গেই তাঁর পরিচয়। তবুও যাঁদের প্রেরণায় তাঁর লেখালেখি, স্মরণ করলেন তাঁদের। সঞ্জীব চট্টোপাধ্যায়ের কথায়,  ''দেশ পত্রিকার সম্পাদক সাগরময় ঘোষ সন্তানের মতো ভালবাসতেন। প্রখ্যাত সাহিত্যিক বিমল করের হাতেই লেখক হওয়া''। সঞ্জীবনীর সুধা মিশ্রিত এই লেখনীর যাদুকরকে জানুয়ারির শেষে দিল্লিতে তুলে দেওয়া হবে পুরস্কার।